Hinn dularfulli Terrence Malick hefur á síðustu 40 árum gert 6 kvikmyndir , og þar af fóru 20 ár í algert aðgerðaleysi er Malick lét sig hverfa á milli Days of Heaven ( 1978 ) og The Thin Red Line ( 1998 ) . Nú síðast sendi hann frá sér hina umdeildu The Tree of Life , er aðeins 6 ár voru síðan að hann gerði The New World og hún virðist hafa hleypt nýju lífi í kallinn . Nú er hann með að minnsta kosti fjórar nýjar myndir í vinnslu , sem er alveg fáránlegt . Fyrst ber að nefna I-MAX heimildamyndina The Voyage of Time , sem við höfum heyrt um síðan áður en The Tree of Life fór af stað , og var á tímabili hugsuð sem tvíburamynd hennar , við vitum samt ekki stöðuna á þeirri mynd og hvenær hún mun líta dagsins ljós . Önnur mynd sem við höfum vitað um í dálítinn tíma er „ Untitled Terrence Malick Project “ sem hefur verið kölluð Burial . Þessa mynd tók Malick upp stuttu eftir The Tree of Life , og er með Ben Affleck , Rachel McAdams , Olga Kurelyenko og Javier Bardem í aðalhlutverkum . Hún er sögð fjalla um ástarþríhyrning , og gerast í samtímanum , sem er þá í fyrsta skipti sem Malick gerir slíka mynd . Fréttir höfðu svo borist að Malick væri að vinna í enn einu verkefninu með Christian Bale , er myndir af þeim við tökur láku út . Það hefur nú verið staðfest , og er Bale ekki að leika í einni , heldur tveimur Malick myndum sem verða teknar báðar í einu á næstu mánuðum . Í Lawless munu ásamt Bale leika Ryan Gosling , Cate Blanchett og Rooney Mara , og í Knights of Cups munu einnig Bale og Blanchett fara með hlutverk , ásamt Isabel Lucas . Þetta verður spennandi